  Виталий Пронин 28-тӥ толшоре Шаркан ёросысь Быгы гуртын «Быгы - фин-угор дуннеысь лулчеберетъя шоркар» фестиваль усьтӥськоз.Фин-угор шоркарез кылдытонъя проект кутскемын вал 2013-тӥ арын март толэзе. Ӵошатскись поселениос куспын вормизы быгыос, туэ соослы быдэс ар ӵоже пӧртэм ужрадъёс дасяны ӟеч луонлыкъёс кылдытэмын. Фестивальлэн программаез кусыпъёс тупатонлы сӥземын: вашкала сям-йылолъёсъя куно карон но гуртэн тодматон, агротуризм сярысь котрес ӝӧк, специалистъёсын кенешонъёс. Куноос чотын витё кун но муниципал кивалтӥсьёсты, арт-менеджеръёсты, творческой коллективъёсты, ужбергатӥсьёсты но иворчиосты. Юанъёсъя вазиськыны луоз bygyshorkar@mail.ru почта пыр яке Улосэз азинтонъя институтысь Юлия Никитиналы.Дарали Лели Туспуктэм: susanin.udm.ru Теги: Быги фестиваль финн-угордунне  